КОМИ РЕСПУБЛИКАЛӦН

**ОЛАНПАС**

**“Коми Республикаын административнӧй кывкутӧм йылысь”**

**Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2017 вося йирым тӧлысь 26 лунӧ

**1 статья.** Пыртны “Коми Республикаын административнӧй кывкутӧм йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2004, 5 №, 3171 ст.; 2005, 3 №, 3771 ст.; 12 №, 4117 ст.; 2006, 2 №, 4218 ст.; 11 №, 4612 ст.; 12 №, 4636 ст.; 2007, 2 №, 4708 ст.; 6 №, 4848 ст.; 10 №, 5029 ст.; 11 №, 5145 ст.; 2008, 9 №, 425 ст.; 12 №, 728 ст.; 2009, 33 №, 615 ст.; 41 №, 779 ст.; 2010, 10 №, 199 ст.; 17 №, 383 ст.; 24 №, 566 ст.; 579 ст.; 37 №, 849 ст.; 2011, 23 №, 590 ст.; 594 ст.; 37 №, 979 ст.; 48 №, 1366 ст.; 1370 ст.; 2012, 7 №, 168 ст.; 34 №, 791 ст.; 2013, 32 №, 591 ст.; 2014, 8 №, 98 ст.; 13 №, 201 ст.; 202 ст.; 18 №, 338 ст.; 27 №, 524 ст.; 29 №, 573 ст.; 35 №, 726 ст.; 2015, 11 №, 134 ст.; 21 №, 277 ст.; 23 №, 331 ст.; 2016, 1 №, 7 ст.; 12 №, 144 ст.; 17 №, 225 ст.; 18 №, 259 ст.; 2017, 5 №, 85 ст.; 13 №, 223 ст.) татшӧм вежсьӧмъяс:

1. 3 статья дорӧ пасйӧдын “8,” лыдпас киритны.

2. 6 статьяын:

1) статьялысь нимсӧ гижны тадзи:

“**6 статья.** **Мутасъяс бурмӧдан юкӧнын административнӧй инӧд торкалӧмъяс**”;

2) 17 юкӧн киритны;

3) 22 юкӧнын:

а) медводдза абзац гижны тадзи:

“22. Коми Республикаын меставывса асвеськӧдлан органъяслӧн инӧда актъясӧн урчитӧм мутас бурмӧдан правилӧяс торкалӧмысь, мый петкӧдчис сыын, мый зданиеяс (олан керкаяс пыртӧмӧн), сооружениеяс да му участокъяс, кӧні найӧ меститчӧны, видзӧм дорӧ, тайӧ зданиеяслӧн да сооружениеяслӧн бан да потшӧс ортсыладор дорӧ, мутас вежӧдӧм, ичӧт архитектура формаяс меститӧм да видзӧм дорӧ корӧмъяссӧ абу збыльмӧдӧма, знаково-информационнӧй системаяс (вывескаяс, индӧдъяс, витринаяс, афишаяс, юӧртӧмъяс, улич нимъяса да керка, сооружение номеръяса индӧдъяс да мукӧд знаково-информационнӧй система, кутшӧмъяс оз лоны ортсы рекламаӧн) меститан да уджӧдан правилӧяс торкалӧмысь, мый эз кыскы федеральнӧй оланпастэчасӧн урчитӧм экологическӧй, санитарно-эпидемиологическӧй корӧмъяс серти, оланін фонд техническӧя уджӧдан корӧмъяс серти торкалӧм да эз веськав Административнӧй инӧд торкалӧмъяс йылысь Россия Федерацияса кодекслӧн вын улӧ, ӧлӧдӧны либӧ перйӧны административнӧй штрап:”;

б) витӧд абзацын “индӧм торкалӧмысь административнӧй мыждӧм бӧрын” кывъяс вежны “найӧс вӧчӧмысь административнӧй мыж вештӧм помалан лунсянь” кывъясӧн;

4) содтыны татшӧм сюрӧса 221 юкӧн:

“221. Гражданаӧн, юридическӧй кывкутысьясӧн бурмӧдан объектъяс, кутшӧмъясӧс найӧ кутӧны киын, видзӧм серти кывкутана могъяс торкалӧмысь, кутшӧмъясӧс урчитӧма мутас бурмӧдан правилӧясӧн, мыйясӧс вынсьӧдӧма Коми Республикаын меставывса асвеськӧдлан органъяслӧн инӧда актъясӧн, мый эз кыскы федеральнӧй оланпастэчасӧн урчитӧм экологическӧй, санитарно-эпидемиологическӧй корӧмъяс серти, оланін фонд техническӧя уджӧдан корӧмъяс серти торкалӧм да эз веськав Административнӧй инӧд торкалӧмъяс йылысь Россия Федерацияса кодекслӧн либӧ тайӧ статьяса 22 юкӧнлӧн вын улӧ, перйӧны административнӧй штрап:

гражданалы куим сюрс витсёсянь нёль сюрс витсё шайтӧдз;

чина йӧзлы – дас вит сюрссянь комын сюрс шайтӧдз;

юридическӧй кывкутысьяслы – сё ветымын сюрссянь куимсё сюрс шайтӧдз.

Тайӧ юкӧнын индӧм вӧчӧмторъясысь, кутшӧмъясӧс выльысь вӧчӧма найӧс вӧчӧмысь административнӧй мыж вештыны помалан лунсянь во чӧжӧн, перйӧны административнӧй штрап:

гражданалы нёль сюрс витсёсянь вит сюрс шайтӧдз;

чина йӧзлы – комын сюрссянь ветымын сюрс шайтӧдз;

юридическӧй кывкутысьяслы – куимсё сюрссянь квайтсё сюрс шайтӧдз.

**Пасйӧд.** Тайӧ юкӧнын бурмӧдан объектъяс улын гӧгӧрвосьӧны ӧтув вӧдитчан объектъяс: челядьлы, спорт площадкаяс, шойччан да прӧст кад коллялан площадкаяс; понъясӧс гуляйтӧдӧм да дрессируйтӧм вылӧ площадкаяс (зонаяс); парковкаяс (зданиеяс, стрӧйбаяс либӧ сооружениеяс дорын торъя пасйӧм да транспорт средствояс колана ногӧн сувтӧдӧм вылӧ индӧм местаяс); уличаяс; паркъяс; скверъяс; изэрдъяс (изэрдъяс кындзи, кыті позьӧ ветлыны транспортӧн).”.

3. 7 статьяын:

1) статья нимсӧ гижны тадзи:

“**7 статья.** **Оланін да коммунальнӧй овмӧс, вӧрзьӧдны позьтӧм да мукӧд эмбур меститан (сувтӧдан) юкӧнын административнӧй инӧд торкалӧмъяс**”;

2) 1, 12 – 15 юкӧнъяс киритны.

4. 8 статья киритны.

5. 11 статьяын “,8” лыдпас киритны.

6. 153 статьялӧн нимӧ, 1 да 2 юкӧнъясӧ “видзан” кыв бӧрын содтыны “, рӧдмӧдан” кыв.

7. 16 статьяын:

1) 1 юкӧнса 12 пунктӧ “видзан” кыв бӧрын содтыны “, рӧдмӧдан” кыв;

2) 2 юкӧнса коймӧд абзацын “, 7 да 8” кывъяс вежны “да 7” кывъясӧн.

**2 статья.** Тайӧ Оланпасыс вынсялӧ сійӧс официальнӧя йӧзӧдӧмсянь дас лун кольӧм мысти, тайӧ Оланпаслӧн 1 статьяса 2 пунктлӧн 4 пунктув кындзи.

Тайӧ Оланпаслӧн 1 статьяса 2 пунктлӧн 4 пунктув вынсялӧ 2021 вося тӧвшӧр тӧлысь 1 лунсянь.

Коми Республикаса Юралысь С.А. Гапликов

Сыктывкар

2017 вося йирым тӧлысь 27 лун

72-РЗ №